Cuneiform Tablet Prague I 699a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na IŠTAR-tù-li-sú ù a-mur-kà-lá qí-bi₄-ma um-ma a-šùr-e-nam-ma a-na ša ú-na-ḫi-du-ku-nu-ni-ma um-ma a-na-ku-ma ar-ḫi-iš al-kà-ni-ma ú ḫa-ra-ni lá-ta-lá-ak ú-ma-am tù-ta-ḫi-ra-nim a-pu-tum ki-ma ta-áš-me-a-ni₇ a-mur-kà-lá li-ta-al-kam ṣú-ḫa-ri ša ḫa-ra-an a-lim{ki} li-ir-de₈-am šu-ku-bu-um ú a-ḫi-a-a i-ta-lu-ku-ma ú a-ak-na lá-šu a-pu-tum lá ta-sà-ḫu-ur tí-ib-a-ma a-ta-al-kam